|  |
| --- |
| NAROČNIK |
| Ime in naslov | Splošna bolnišnica "Dr.Franca Derganca" Nova Gorica,Ulica Padlih borcev 13a, 5290 Šempeter pri Gorici |
| ID številka za DDV | SI11427205 |
| Matična številka | 5055695000 |
| Podračun | SI56 0110 0603 0279 058 |
| Telefon | 05 330 1000 |
| Telefaks | 05 33 01 057 |
| E-pošta | tajnistvo.direktorja@bolnisnica-go.si |
| E-pošta za naročila | lekarna@bolnisnica-go.si |
| Skrbnik okvirnega sporazuma/pogodbe |       |
| Podpisnik okvirnega sporazuma/pogodbe | prim. NATAŠA FIKFAK, dr.med.,spec.int.med.in hemat. |

in

|  |
| --- |
| PRODAJALEC |
| Firma in naslov |       |
| ID številka za DDV |       |
| Matična številka |       |
| Poslovni račun |       |
| Telefon |       |
| Telefaks |       |
| E-pošta |       |
| E-pošta za naročila |       |
| Skrbnik okvirnega sporazuma/pogodbe |       |
| Podpisnik okvirnega sporazuma/pogodbe |       |

skleneta naslednji

# OKVIRNI SPORAZUM/POGODBO

# O SUKCESIVNI DOBAVI MEDICINSKIH PRIPOMOČKOV

# »Dializni materiali, pripomočki, raztopine – ponovitev postopka za neuspele artikle«

1. člen

Pogodbeni stranki ugotavljata, da je naročnik izvedel postopek oddaje javnega naročila št.: 200-22/2015, ki je bil objavljen v Uradnem glasilu EU pod številko objave (VPIŠE NAROČNIK) in v Uradnem listu RS na portalu javnih naročil pod nazivom (VPIŠE NAROČNIK) in z datumom (VPIŠE NAROČNIK) za dobavo medicinskih pripomočkov »Dializni materiali, pripomočki, raztopine – ponovitev postopka za neuspele artikle«, na podlagi: odprti postopek: 25. in 5. odst. 32. člena ZJN-2, za dobavo medicinskih pripomočkov za »Dializni materiali, pripomočki, raztopine – ponovitev postopka za neuspele artikle«, na podlagi katerega je bila prodajalcu dodeljena dobava medicinskih pripomočkov, ki so navedeni v prilogi odločitve o oddaji naročila, za obdobje od podpisa pogodbe do 30.4.2018.

2. člen

Prodajalec je bil izbran kot najugodnejši ponudnik za dobavo medicinskih pripomočkov »Dializni materiali, pripomočki, raztopine – ponovitev postopka za neuspele artikle«,ki ga je prodajalec ponudil s ponudbo za obdobje od       do 30.4.2018 v okvirni vrednosti       EUR z DDV ( z besedo:     ) oz.       EUR brez DDV (z besedo:       evrov).

Količine, kot jih je navedel naročnik v specifikaciji javnega naročila, so okvirne in so izražene glede na nabavljeno količino v preteklem letu in glede na predvideno dodatno porabo na osnovi vpeljave novih postopkov pri zdravljenju. Naročnik nikakor ni zavezan k nabavi določenih količin po tem okvirnem sporazumu/pogodbi. Naročnik pa se s tem okvirnim sporazumom/pogodbo zavezuje, da bo v primeru, če bo nabavljal medicinske pripomočke, ki so predmet tega okvirnega sporazuma/pogodbe, kupoval po cenah in pod pogoji dobave, kot je navedeno v tem okvirnem sporazumu/pogodbi. Pogodbeni stranki ugotavljata, da naročnik po obsegu in časovno ne more v naprej določiti potreb po sukcesivni dobavi medicinskih pripomočkov, ki so predmet tega sporazuma/pogodbe in da jih bo naročnik časovno in količinsko naročal glede na dejanske potrebe.

3. člen

V kolikor bo prodajalec obveznosti po tem okvirnem sporazumu/pogodbi izvedel s podizvajalci je priloga in sestavni del tega okvirnega sporazuma/pogodbe tudi seznam podizvajalcev s priloženimi pooblastili in kopijami veljavnih pogodb s podizvajalci.

Roki plačil glavnemu izvajalcu in njegovim podizvajalcem so enaki.

4. člen

Medicinske pripomočke bo v omenjenem obdobju potrebno dobavljati na lokacijo naročnika – bolnišnična lekarna – razloženo.

5. člen

Pogodbeni stranki se dogovorita za ceno po ceniku, kot izhaja iz prodajalčevega ponudbenega predračuna. Cena vključuje končno nabavno vrednost medicinskega pripomočka z vsemi stroški in morebitnimi popusti ter DDV.

Cene se v času veljavnosti tega okvirnega sporazuma/pogodbe ne smejo spreminjati z izjemo spremembe Zakona, ki ureja Davek na dodatno vrednost in ko se spremeni davčna stopnja za vrste blaga iz ponudbe v času trajanja okvirnega sporazuma/pogodbe, se lahko cene iz ponudbe korigirajo izključno v višini nastale davčne spremembe. Povečanje vrednosti okvirnega sporazuma/pogodbe v času njegove veljavnosti iz tega naslova ne sme presegati 5% vrednosti okvirnega sporazuma/pogodbe. Naročnik mora imeti za priznano povečanje vrednosti okvirnega sporazuma/pogodbe zagotovljena sredstva.

6. člen

Prodajalec se obvezuje, da bo naročniku dobavljal medicinske pripomočke, na podlagi pisnega naročila posredovanega po elektronski pošti ali faxu, oz. izjemoma na podlagi telefonskega naročila s strani pooblaščenih oseb naročnika.

Prodajalec se obvezuje, da bo naročniku dobavljal medicinske pripomočke v 24-ih urah od prejema naročilnice.

Prodajalec naročilo realizira tako, da medicinske pripomočke dostavi fco, na v okvirnem sporazumu/pogodbi opredeljeno lokacijo.

Prodajalec je dolžan v roku, navedenem v 2. odstavku tega člena, dobaviti celotno količino naročenih medicinskih pripomočkov.

Naročnik se obvezuje na podlagi dobavnice prevzeti naročene medicinske pripomočke. Dobavnici je potrebno obvezno priložiti fotokopijo naročilnice. Ob dobavi je obvezna prisotnost pooblaščene osebe naročnika.

Količinski prevzem se opravi takoj ob prevzemu. Količinska odstopanja, ki jih ni bilo moč ugotoviti ob prevzemu, mora naročnik pisno reklamirati najkasneje v 8-ih dneh od prevzema.

7. člen

Kakovost medicinskih pripomočkov mora ustrezati obstoječim standardom in deklarirani kakovosti na embalaži oz. spremljajočih dokumentih za vsak medicinski pripomoček posebej.

Če naročnik ob prevzemu ugotovi, da blago ni kakovostno ustrezno, ga ne sprejme in takoj zavrne, ter zahteva, da mu na podlagi reklamacijskega zapisnika dobavi medicinski pripomoček, ki ustreza predpisani kakovosti. Kakovostna odstopanja lahko naročnik pisno reklamira v roku 30-ih dni od prevzema oz. v skladu s predpisi in v primeru odpoklica še cel čas roka uporabe.

Če prodajalec medicinskih pripomočkov ne zamenja v roku 24-ih ur od prejema reklamacije, to lahko stori naročnik na stroške prodajalca. V primeru ugotovljene neustrezne kakovosti naročnik takega medicinskega pripomočka ni dolžan plačati, pri več kot trikratni ugotovitvi neustreznosti dobavljenih medicinskih pripomočkov, preneha zaveza naročnika, da bo v času okvirnega sporazuma/pogodbe tovrstne medicinske pripomočke kupoval pri prodajalcu.

8. člen

Naročnik bo poravnal znesek za dobavljene medicinske pripomočke v roku 30 dni po prejemu računa na transakcijski račun prodajalca.

Pogodbeni stranki se dogovorita, da se medicinski pripomočki fakturirajo za vsako dostavo posebej oz. po predhodnem dogovoru enkrat do dvakrat mesečno, tako kot je bilo izdano naročilo, na podlagi podpisanih in žigosanih dobavnic s strani pooblaščenih oseb naročnika in kupca. V primeru neustrezne izdaje računa naročnik tega zavrne. Rok za obveznost plačila začne teči šele z dnem prejetja pravilno izstavljenega računa.

9. člen

Prodajalec se zavezuje v roku 8-ih dni od podpisa okvirnega sporazuma/pogodbe kot garancijo za dobro izvedbo posla naročniku izročiti bančno garancijo ali 3 bianco menice z menično izjavo in pooblastilom za unovčenje ali ustrezno  kavcijsko zavarovanje zavarovalnice za dobro izvedbo posla v višini 10% okvirne pogodbene vrednosti v EUR z DDV.

Predložitev finančnega zavarovanja je pogoj za veljavnost tega okvirnega sporazuma/pogodbe. Finančno zavarovanje mora veljati za čas veljavnosti okvirnega sporazuma/pogodbe + 1 dan.

Naročnik bo unovčil predloženo finančno zavarovanje v primeru odstopa od dobave posameznega medicinskega pripomočka oz. povišanja cene medicinskega pripomočka razen v primeru višje sile (prodajalec mora vzrok in nastop višje sile dokazati) oz. se bo izkazalo, da prodajalec dobav ne opravlja v skladu z zahtevami okvirnega sporazuma/pogodbe ali s specifikacijami.

10. člen

Naročnik bo vse pripombe v zvezi z izvrševanjem tega okvirnega sporazuma/pogodbe, sporočal prodajalcu v pisni obliki. Če prodajalec pri naslednjih dobavah ne upošteva upravičenih pripomb naročnika lahko naročnik odstopi od okvirnega sporazuma/pogodbe. O odstopu od okvirnega sporazuma/pogodbe naročnik pisno obvesti prodajalca.

Naročnik lahko prekine ta okvirni sporazum/pogodbo tudi v izjemnih primerih, ko pridobi na trgu za istovrsten predmet okvirnega sporazuma/pogodbe konkurenčno ponudbo (najmanj 20% nižja cena).

Prodajalec je v primeru zamude pri dobavah, ki ni posledica višje sile ali razlo­gov na strani naročnika, dolžan plačati naročniku pogodbeno kazen v višini 10% vrednosti brez DDV tekočega naročila. Pogodbena kazen se obračuna pri plačilu pogodbene cene. Stranki soglašata, da naročnik ni dolžan sporočiti prodajalcu, da si pridržuje pravico do pogodbene kazni, če je prevzel blago potem, ko je prodajalec z dobavo zamujal.

11. člen

Pogodbeni stranki se obvezujeta, da bosta uredili vse, kar je potrebno za izvršitev tega okvirnega sporazuma/pogodbe in da bosta ravnali kot dobra gospodarja.

12. člen

|  |
| --- |
| **Naročnik lahko predčasno odpove / razdre okvirni sporazum** |
| **Razlogi** | **Odpovedni rok** |
| 1. Neutemeljena zavrnitev naročila s strani prodajalca, odstopanje od naročenega načina dobave ali nekvalitetno oziroma nepravilno opravljenih storitev.
 | Ad 1, 2, 3, 4) Z dnem, ko izvajalec prejme obvestilo o odpovedi okvirnega sporazuma. |
| 1. Neupoštevanje reklamacij s strani naročnika.
 |
| 1. Zamuda prodajalca ali napake v izvedbi, ki bistveno zmanjšajo pomen posla.
 |
| 1. Prenehanje poslovanja prodajalca.
 |
| 1. Če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javni razpis, ki je po veljavni zakonodaji obvezujoč za naročnika.
 | Ad 5) Z dnem pravnomočnosti novega javnega naročila. |
| 1. Če naročnik za tekoče leto nima zagotovljenih finančnih sredstev.
 | Ad 6) 2 meseca od prejema pisnega obvestila |
| **Izvajalec lahko predčasno odpove / razdre okvirni sporazum** |
| **Razlogi** | **Odpovedni rok** |
| 1. Če naročnik ne poravna zapadlih obveznosti.
 | 1. Po preteku 30 dni od obvestila naročniku.
 |

*\*Zgoraj naštete ukrepe lahko naročnik uveljavlja po opominu, po katerem izvajalec ne odpravi kršitve oziroma je kršitev kljub opominu ponovno zagrešil. Opomin mora biti izvajalcu poslan pisno, po telefaksu ali na elektronski način.*

13. člen

Okvirni sporazum/pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za: pridobitev posla ali  za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku je nična.

14. člen

Pogodbeni stranki se dogovorita, da bosta morebitne spore reševali sporazumno, v kolikor pa sporazuma ne bo mogoče doseči, določita kot krajevno pristojno sodišče v Novi Gorici.

15. člen

Okvirni sporazum/pogodba je sestavljen in podpisan v treh enakih izvodih, od katerih prejme prodajalec en, kupec pa dva izvoda. Okvirni sporazum/pogodba je sklenjen in se uporablja za obdobje od       do 30.4.2018 oz. do porabe naročnikovih finančnih sredstev.

|  |  |
| --- | --- |
| **NAROČNIK** | **PRODAJALEC** |
| **Ime** | **Družba** |
| Splošna bolnišnica »Dr. Franca Derganca«Nova Gorica |       |

|  |  |  |  |
| --- | --- | --- | --- |
| **KRAJ** | **DATUM** | **KRAJ** | **DATUM** |
| Šempeter pri Gorici | (VPIŠE NAROČNIK) |       |       |
| **PODPISNIK** | **PODPIS** | **PODPISNIK** | **PODPIS** |
| prim. NATAŠA FIKFAK, dr.med.,spec.int.med.in hemat. |  |       |       |

|  |
| --- |
| **ŠTEVILKA OKVIRNEGA SPORAZUMA/POGODBE** |
| (VPIŠE NAROČNIK)  |